Държавен вестник, бр. 61, 2017 г., стр. 53

БРОЙ  61	
Д Ъ Р Ж А В Е Н  В Е С Т Н И К 	
СТР.  53  
(4) Вписванията се извършват от длъжност­
ни лица, определени от председателя.
(5) Грешки и непълноти, допуснати при 
вписване или заличаване в регистъра, се 
отстраняват чрез ново вписване, съответно 
заличаване.
(6) Заличаванията в регистъра се правят по 
начин, позволяващ проследяване на всички 
записи в регистъра.
Чл. 16. (1) Регистърът е достъпен чрез 
интернет страницата на комисията.
(2) Регистърът дава възможност за устано­
вяване на статуса на сертификата за произход 
към определена дата и за проследяване на 
историята на прехвърлянията на сертификата 
за произход.
(3) Чрез регистъра се осигурява достъп до 
информацията за висящи производства по 
издаване на сертификати за произход.
(4) Не могат да бъдат изисквани от про­
изводителя доказателства за обстоятелства, 
вписани в регистъра.
Чл. 17. (1) Комисията взема мерки за си­
гурност, които осигуряват условия, при които 
обработваните и предаваните данни да не 
подлежат на неправомерен или случаен дос­
тъп и възпроизвеждане, както и физически 
достъп само на надлежно овластени служи­
тели в съответствие с техните функционални 
задължения.
(2) Комисията съхранява регистъра по 
начин, който осигурява:
1. въвеждането на данни да се извършва 
само от надлежно овластени служители;
2. извършването на промени на данните 
за вписаните и заличените обстоятелства да 
не е възможно.
(3) Комисията поддържа досиета на пред­
ставените пред нея документи по партиди 
на отделните производители на енергия от 
високоефективно комбинирано производство.
(4) Със заповед на председателя на коми­
сията се определя начинът за образуване на 
идентификационен номер на производителя 
и идентификационни номера на сертифика­
тите за произход. Заповедта се публикува на 
интернет страницата на комисията.
Г л а в а  ч е т в ъ р т а
ПРИЗНАВАНЕ НА СЕРТИФИКАТИ ЗА ПРО­
ИЗХОД, ИЗДАДЕНИ В ДЪРЖАВИ – ЧЛЕН­
КИ НА ЕВРОПЕЙСКИЯ СЪЮЗ, И В ДЪРЖА­
ВИТЕ – СТРАНИ ПО СПОРАЗУМЕНИЕТО 
ЗА ЕВРОПЕЙСКОТО ИКОНОМИЧЕСКО 
ПРОСТРАНСТВО
Чл. 18. (1) Лице, което иска признаване в 
Република България на сертификат за про­
изход, издаден в друга държава – членка на 
Европейския съюз, или в държава – страна по 
Споразумението за Европейското икономиче­
ско пространство, подава писмено заявление, 
за което в комисията се образува преписка.
(2) Към заявлението по ал. 1 се прилага 
копие на сертификата, негов легализиран пре­
вод и данни, позволяващи идентификацията 
на заявителя и на органа, издал сертификата, 
включително данни за представителите им и 
техните адреси за кореспонденция.
(3) В едномесечен срок комисията извърш­
ва служебна проверка на обстоятелствата по 
преписката, като може да изисква информация 
от съответния орган, издал сертификата.
(4) Комисията се произнася с решение в 
10-дневен срок от получаване на информа­
цията по ал. 3.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. Заварените към датата на влизане в 
сила на наредбата административни произ­
водства се довършват по реда на Наредбата 
за издаване на сертификати за произход на 
електрическа енергия, произведена по ком­
биниран начин (ДВ, бр. 41 от 2007 г.).
§ 2. Наредбата се издава на основание 
чл. 163в, ал. 3 от Закона за енергетиката.
§ 3. Наредбата влиза в сила от първо число 
на месеца, следващ деня на обнародването є 
в „Държавен вестник“.
За председател:  
Ремзи Осман
5455
МИНИСТЕРСТВО  
НА ОТБРАНАТА
Инструкция за отменяне на Инструкция № И-4 
от 2011 г. за подбора на военнослужещи и 
граждански лица за работа в служба „Воен-
на информация“ (ДВ, бр. 72 от 2011 г.) и на 
Инструкция № 2 от 2011 г. за определяне на 
реда за създаване, използване и закриване 
на информационните фондове и за контрола 
върху тях в служба „Военна информация“ 
(ДВ, бр. 58 от 2011 г.)
§ 1. Тази инструкция отменя:
1. Инструкция № И-4 от 2011 г. за подбо­
ра на военнослужещи и граждански лица за 
работа в служба „Военна информация“ (ДВ, 
бр. 72 от 2011 г.).
2. Инструкция № 2 от 2011 г. за определяне 
на реда за създаване, използване и закриване 
на информационните фондове и за контрола 
върху тях в служба „Военна информация“ 
(ДВ, бр. 58 от 2011 г.).
Заключителна разпоредба
§ 2. Инструкцията влиза в сила от деня 
на обнародването є в „Държавен вестник“.
Министър:  
Красимир Каракачанов
5425